﻿ CALITATEA VIEŢII CÂT DE SĂRACI SUNT ROMÂNII: 1 ABORDĂRI SUBIECTIVE ŞI CONSENSUALE BOGDAN VOICU xistă o lungă istorie a dezbaterilor din jurul măsurării consensuale şi subiective a sărăciei, asupra semnificaţiei E măsurilor de acest tip. În articolul de faţă, caut să contribui la dezbaterea respectivă, aducând în prim plan câteva date culese în România între 1990 şi 2005. Mai întâi trec în revistă literatura existentă în domeniu, apoi prezint datele referitoare la România, în perspectivă longitudinală, dar şi comparată, când informaţia existentă mi-o permite. Argumentez, atât la nivel individual, cât şi agregat (folosind ţările drept unităţi de analiză) că există o legătură puternică între estimările realizate prin măsurile „obiective” ale sărăciei/bogăţiei şi cele subiective şi consensuale. Argumentez, de asemenea, pentru cazul României, că diferitele măsuri subiective pot fi explicate prin două tipuri inter-relaţionate de „satisfacţie”: cea cu averea acumulată şi cea cu acumularea prezentă. În principiu, sugerez că aceste măsuri consensuale şi subiective sunt interşanjabile, putând fi utilizate în analiză cu un înţeles similar, în funcţie de disponibilitatea lor în setul de date. După schimbările de regim începute în decembrie 1989, producţia economică s-a deteriorat, practic, instantaneu în întreg spaţiul ex-comunist. În România, recesiunea s-a extins pe durata întregii perioade a anilor ’90 şi în primii ani ai noului mileniu. Scăderea s-a reflectat în veniturile şi consumul populaţiei, numărul de săraci crescând şi menţinându-se la niveluri ridicate, după 1990. Indicatori ai avuţiei acumulate de gospodării (calitatea locuinţelor, numărul de automobile pe locuitor), ca şi ai consumului (consumul mediu pentru igiena personală) sugerează un fenomen cu rădăcini mai adânci decât perioada de tranziţie. Ultimii ani par a aduce o uşoară creştere, nu neapărat reflectată însă în satisfacţia indivizilor faţă de propria situaţie. Dincolo de realitatea „obiectivă”, rămân percepţiile oamenilor, mai importante pentru fundamentarea deciziilor strategice fundamentale la nivel individual, nu neapărat conforme cu evaluările observatorului neutru. La urma urmei, aprecierea sărăciei, ca şi cea a frumuseţii, stă în ochiul privitorului (Orshanski, 1963). Articolul de faţă îşi propune să analizeze reprezentările românilor asupra propriei situaţii materiale. Sunt interesat nu atât de realitatea „obiectivă”, de nivelul „real” de bunăstare al populaţiei-ţintă, cât mai ales de reprezentările individuale 1 Articolul reprezintă o versiune prescurtată şi actualizată a capitolului privind resursele materiale din teza mea de doctorat (Voicu, 2004). CALITATEA VIEŢII, XVII, nr. 1–2, 2006, p. 93–116 94 BOGDAN VOICU 2 asupra propriei avuţii, de măsura în care oamenii se percep a fi săraci sau bogaţi. Nu sunt preocupat de identificarea unui mod „obiectiv” de ordonare a indivizilor după resursele disponibile, ci de măsura în care aceştia sunt mulţumiţi de resursele pe care le pot accesa, de frustrarea sau satisfacţia lor relativă, ca factor determinant al alegerii portofoliilor de acţiuni strategice. Ştiinţele sociale, ca şi economia, au dezvoltat metode variate de măsurare a stării materiale a indivizilor şi gospodăriilor. De regulă, demersul este sinonim cu evaluarea numărului de săraci, sărăcia fiind, alături de bogăţie, unul dintre capetele unei axe polare ce ordonează indivizii după resursele materiale pe care le pot accesa. Nivelul de analiză este cel al gospodăriei (familiei), dată fiind varietatea de resurse pe care indivizii le folosesc în comun, în cadrul acestei unităţi esenţiale în organizarea oricărei societăţi. Optez, în mod firesc, pentru valorificarea rezultatelor analizelor asupra sărăciei, însă aduc în centrul atenţiei nu atât gospodăria, ci individul, favorizat şi de perspectiva „subiectivă” pe care o adopt. Propun, mai întâi, o scurtă analiză purtată asupra relevanţei sărăciei subiective şi a relativităţii oricărei evaluări a resurselor materiale ce completează dezvoltările la nivel conceptual. Argumentez că sărăcia este condiţionată, deopotrivă, social şi subiectiv, prin modul de definire a standardului de viaţă (de ce lucruri are nevoie un individ pentru a nu fi considerat sărac) şi al utilităţii asociate fiecărui bun în parte. Tratez, apoi, două dintre metodele subiective de apreciere a resurselor: standardul subiectiv de viaţă, autoetichetarea ca sărac, urmând ca, într-un articol următor, să abordez versiunea subiectivă şi pe cea consensuală a deprivării relative. Fiecărei metode îi dedic o secţiune structurată în mod similar: prezentarea metodei, cu trecerea în revistă a principalelor repere din literatura dedicată, urmată de discuţii asupra măsurătorilor realizate în România, iar apoi prezentarea datelor existente. Analizele sunt realizate, pe cât posibil, în perspectivă longitudinală şi comparată. Relaţia dintre măsurile subiective şi cele obiective o tratez, în special, în cadrul discuţiei despre autoetichetarea ca sărac, dar şi pentru fiecare măsură subiectivă în parte. Relaţia dintre diversele tipuri de măsuri subiective şi consensuale o abordez în finalul articolului. SĂRĂCIE CONSENSUALĂ ŞI SĂRĂCIE SUBIECTIVĂ: 2 PREZENTAREA CONCEPTELOR Sărăcia subiectivă reprezintă o modalitate de conceptualizare şi operaţionalizare a sărăciei, pornind de la reprezentările asupra sărăciei şi bunăstării ale indivizilor ce compun o societate. În abordarea sa clasică, sărăcia subiectivă se 2 Secţiunea reprezintă o versiune adaptată a articolelor „Sărăcie consensuală”, respectiv, „Sărăcie subiectivă” pe care le-am publicat în Dicţionarul de Sărăcie al ICCV (www.iccv.ro/romana/dictionar/dictionar.htm). 3 CÂT DE SĂRACI SUNT ROMÂNII 95 referă la sentimentele de sărăcie ale indivizilor, utilizate ca punct de reper în construcţia indicilor de sărăcie şi determinarea pragurilor acesteia. Prin extensie, de multe ori, sărăcia subiectivă etichetează metode de estimare a indicilor de sărăcie pornind de la opinia publică asupra sărăciei. S-au impus, astfel, două familii mari de metode, etichetate în literatură drept subiective: aprecierea sentimentelor de sărăcie ale indivizilor şi definirea consensuală (prin apelul la întreaga populaţie) a condiţiilor şi/sau pragurilor de sărăcie. Abordarea consensuală a sărăciei este utilizată, în general, pentru a eticheta metoda de definire şi măsurare a sărăciei în termeni de deprivare, propusă de Mack şi Lansley (1985). Denumirea vine de la faptul că etichetarea indivizilor/gospodăriilor drept sărace se realizează în funcţie de un standard stabilit prin consensul tuturor membrilor societăţii. Autori precum Piachaud (1987) sau Viet-Wilson (1987) extind sensul sărăciei consensuale asupra tuturor metodelor subiective de măsurare a sărăciei care se centrează pe identificarea definirii sociale a condiţiilor de deprivare. Cu alte cuvinte, consensualitatea reprezintă o „subiectivitate” mai restrânsă, presupunând şi agregarea declaraţiilor subiective pentru etichetarea indivizilor ca săraci. Astfel, metodele propuse de şcoala de la Leyden (LSPL şi LPL) sunt axate pe definirea consensuală a sărăciei, în timp ce metoda indicilor de deprivare subiectivă sau ISS, dezvoltată de ICCV în România, reprezintă doar măsuri subiective ale sărăciei (vezi Caseta 1). Caseta 1 Metode subiective şi consensuale de estimare a pragurilor de sărăcie Metoda cetăţeanului reprezentativ: Indivizi selecţionaţi („cetăţeni reprezentativi”, consideraţi drept experţi naivi) sunt rugaţi să îşi expună reprezentările asupra nevoilor unei familii ipotetice. Opiniile lor sunt agregate şi un buget standard este estimat pe baza itemilor selectaţi consensual ca fiind absolut necesari (Rainwater, 1974; Walker, 1987). Vaughan (1993) propune o metodă similară în principii, însă vizând măsurarea indirectă a sărăciei: indivizii sunt rugaţi să estimeze direct venitul minim necesar pentru traiul decent, pe tipuri de gospodării. Goedhart şi colegii (1977) argumentează că doar indivizii proveniţi din familii aflate la limita sărăciei (între sărăcie şi bunăstare relativă) pot face estimări corecte asupra coşului de produse sau a venitului care caracterizează pragul de sărăcie, aceştia fiind singurii „cetăţeni reprezentativi” interesanţi. Autoevaluarea venitului minim necesar (Leyden Subjective Poverty Line – LSPL) Pragul de sărăcie Leyden (Leyden Poverty Line – LPL) Două cunoscute metode subiective de estimare a sărăciei, dezvoltate la Leyden de Bernard van Praag şi colegii săi, în anii ’70. Prima se bazează pe autoevaluarea venitului minim necesar. La baza metodei stă interogarea capilor de familie asupra venitului minim pe care îl consideră a fi necesar pentru a satisface nevoile familiei („Care ar fi venitul minim ce ar asigura familiei dvs. satisfacerea nevoilor sale?”). Nivelul de venit declarat tinde să crească pe măsură ce venitul curent al familiei creşte. Pentru fiecare tip de familie, este considerat drept prag de sărăcie situaţia medie a familiilor pentru care venitul minim necesar declarat egalează venitul curent (Goedhart şi alţii, 1977). 96 BOGDAN VOICU 4 Pragul de sărăcie Leyden se bazează pe estimarea „funcţiei de bunăstare individuală” (van Praag, 1968). Sunt luate în calcul estimările diferenţiate formulate de indivizi asupra veniturilor necesare pentru atingerea a nouă niveluri diferite de bunăstare: „Ţinând cont de condiţiile dvs. de viaţă, aţi caracteriza un venit net săptămânal/lunar/anual (încercuiţi varianta potrivită) ca fiind: excelent ................ dacă ar fi peste ____ bun........................ dacă ar fi între ____ şi ____ … prost...................... dacă ar fi între ____ şi ____ foarte prost dacă ar fi sub ____.” Fiecărei evaluări verbale a bunăstării (excelent, bun, prost), îi este, apoi, asociat un nivel de utilitate. Un aparat matematic mai complicat (funcţia de utilitate urmează o distribuţie normală etc.) permite, apoi, estimarea pragului financiar al sărăciei şi a numărului de săraci (Goedhart şi alţii, 1977; Hagenaars, 1986; Kapteyn şi alţii, 1988). Standardul subiectiv de viaţă (SSV) Metodă folosită în România pentru estimare subiectivă a sărăciei. Indivizii sunt rugaţi să îşi estimeze veniturile, în raport cu necesităţile. Vezi secţiunile următoare pentru detalii. Indicele sărăciei subiective (ISS) ISS este o altă măsură dezvoltată în anii ’90 în România de către ICCV. ISS este calculat ca scor factorial între SSV, autoetichetarea ca sărac şi nivelul de mulţumire faţă de venituri (scală de 5 puncte). Gospodăriile/indivizii cu scoruri negative sunt etichetaţi drept săraci (Zamfir, coordonator, 1995). Metoda CSP de măsurare a sărăciei subiective Metoda a fost dezvoltată în cadrul Centrului de Politici Sociale (CSP) a Universităţii din Antwerp de către Herman Deleek şi colaboratorii săi. Ea reprezintă o combinaţie între aprecierea „securităţii subiective a subzistenţei” şi autoestimarea venitului minim propusă la Universitatea din Leyden (LPL). Pentru aprecierea securităţii subzistenţei, se apelează la o întrebare similară standardului subiectiv de viaţă, însă scala are 6 niveluri: „Cu venitul lunar curent al gospodăriei dvs. vă descurcaţi: 1. cu mare dificultate, 2. cu dificultate, 3. cu unele dificultăţi, 4. destul de uşor, 5. uşor, 6. foarte uşor”. O întrebare identică celei propuse de către şcoala de la Leyden este utilizată pentru autoestimarea venitului minim necesar unui trai decent. Ipoteza de la care pleacă metoda este aceea că gospodăriile care se autoetichetează cu scorul 3 (se descurcă cu unele dificultăţi) sunt cele aflate în jurul pragului de sărăcie. Pentru aceste gospodării, se stabileşte un aşa-numit „venit minim”, egal, fie cu venitul minim autoestimat, fie cu venitul gospodăriei, dacă acesta este mai mic. Sunt definite tipuri de gospodării în funcţie de structura lor (numărul persoanelor active, cel al persoanelor în vârstă şi cel al copiilor). Pentru fiecare astfel de tip este calculată o medie a „venitului minim”. Cazurile extreme, cu un „venit minim” care se abate cu mai mult de două abateri standard de la medie sunt excluse. O nouă medie este apoi calculată, aceasta definind pragul subiectiv de sărăcie (Deleek ş.a., 1992). Deprivarea relativă Am etichetat drept deprivare relativă „obiectivă” metodele bazate pe comparaţia între ceea ce gospodăriile/indivizii nu au şi ceea ce grupul de referinţă (de regulă, întreaga populaţie) consideră a fi necesar pentru un trai decent. Deprivarea relativă „subiectivă” se referă la comparaţia între ceea ce indivizii nu au şi ce consideră a fi necesar (conform ierarhiei personale a preferinţelor). Este, practic, vorba de o măsură a sentimentelor de frustrare. 5 CÂT DE SĂRACI SUNT ROMÂNII 97 Spre deosebire de metodele tradiţionale, metodele subiective de estimare a sărăciei nu recurg la arbitrariul experţilor imparţiali, bazându-se pe etichetarea indivizilor/gospodăriilor ca sărace, în funcţie de judecăţile de valoare emise de înşişi membrii obişnuiţi ai societăţii. De obicei, aceste judecăţi sunt agregate la nivelul întregii societăţi, în căutarea identificării unui standard acceptat prin consensul tuturor. Definirea subiectivă a sărăciei a devenit populară în anii ’70, fiind adeseori considerată o alternativă la metodele tradiţionale de definire şi măsurare a sărăciei. Ea s-a impus, iniţial, prin critica acestora, considerate a fi extrem de dependente de experienţa de viaţă şi judecăţile de valoare ale experţilor chemaţi să stabilească pragurile de sărăcie (ale celor ce întocmesc coşul minim de produse, de exemplu). Townsend (1979) este cel ce fundamentează teoretic aceste critici într-un mod remarcabil. Pentru el „ideea de ‘nevoi’ este condiţionată social” (p. 914). Remarcând relativitatea sărăciei, atât în spaţiu (de la o societate la alta), cât şi în timp (aceeaşi societate în diferite perioade istorice ale evoluţiei sale), Townsend optează, astfel, pentru definirea socială a sărăciei: „Indivizii, familiile şi grupurile într-o populaţie, pot fi categorisiţi ca fiind în sărăcie când le lipsesc resursele necesare pentru a obţine tipuri de dietă, pentru a participa în activităţi şi a avea condiţiile de viaţă şi facilităţile care sunt obişnuite sau cel puţin larg răspândite sau încurajate în societăţile cărora le aparţin” (p. 31). Definiţia lui Townsend presupune existenţa a două standarde de viaţă: unul care se dovedeşte a fi larg răspândit în populaţie şi un altul – social acceptat sau instituţionalizat („dezirabilitatea de moment”). Dincolo de aceste praguri ale sărăciei, Townsend distinge un altul – cel al deprivării subiective: „oamenii pot să nu se situeze sub standardul de viaţă larg răspândit sau sub cel instituţionalizat, dar ei pot cădea sub un standard care poate fi răspândit, dată fiind o reorganizare a instituţiilor şi o redistribuire a mijloacelor disponibile într-o societate”. Deprivarea subiectivă este legată, mai ales, de stilul personal de viaţă, de propriile aspiraţii. Individul este deprivat subiectiv dacă el se simte deprivat. Sărăcia socială reflectă nesatisfacerea nevoilor percepute social. Ea se constituie, astfel, într-o sărăcie recunoscută şi acceptată convenţional, într-o expresie aproximativă a stării reale, obiective de sărăcie. Măsurarea sărăciei obiective este, practic, imposibilă, ea fiind dificil de operaţionalizat, tocmai datorită condiţionărilor sociale la care este supusă. De aceea Townsend recomandă deprivarea relativă ca singura metodă de a operaţionaliza şi măsura sărăcia, căutând să obiectivizeze metoda prin raportarea la cel mai mare grup de referinţă semnificativ pe care îl identifică: întreaga societate. Astfel, autorul britanic pune, în fapt, accentul nu pe măsurarea sentimentelor de sărăcie, ci pe utilizarea opiniei publice în aprecierea condiţiilor care determină un trai decent. Aşa cum deja am sugerat, unii autori (Mack şi Lansley, 1985; Nolan şi Whelan, 1996; Halleröd, 1996, 1997) au dezvoltat abordarea lui Townsend, fundamentând măsurarea consensuală a sărăciei. Mai exact, ei includ sub această etichetă acele 98 BOGDAN VOICU 6 metode care fac apel la judecăţile de valoare ale întregii populaţii, în încercarea de a identifica – într-o primă etapă – un stil de viaţă considerat a fi „normal”, pentru a asigura un trai decent în societatea respectivă. Acesta este utilizat pentru a defini condiţiile care determină starea de sărăcie. Identificarea săracilor este, apoi, realizată prin stabilirea celor care nu reuşesc să îndeplinească aceste condiţii (nu reuşesc să aibă un stil de viaţă „normal”, datorită lipsei resurselor). Metoda îşi manifestă „subiectivitatea” prin apelul iniţial la judecăţile de valoare ale fiecăruia asupra bunurilor şi serviciilor la care indivizii trebuie să aibă acces pentru a trăi decent. În încercarea sa de sistematizare a analizelor asupra nivelului de trai, David Piachaud (1987) identifică trei tipuri de abordări ale sărăciei: consensuală, a bugetelor-standard şi comportamentală (analiza comportamentelor şi stilurilor de viaţă, în relaţie cu venitul). Sărăcia consensuală reprezintă acel tip de abordare în care accentul cade pe „ceea ce gândeşte publicul despre sărăcie”. În consecinţă, Piachaud distinge între pragul dorit de sărăcie (cât spune publicul că ar trebui furnizat ca nivel minim) şi nivelul finanţabil al sărăciei (care este venitul minim pentru care publicul e pregătit ca să îl asigure prin plata de taxe). Dacă măsurarea sărăciei conform celui de-al doilea principiu este rară, în schimb, pentru prima formă s-au impus, în timp, numeroase metode: pe de o parte, sunt dezvoltările care se bazează pe chestionarea indivizilor în legătură cu nivelul de venit care le este necesar (pragurile subiective, ale şcolii de la Leyden, de exemplu), iar pe de cealaltă, înregistrarea opiniilor publicului în legătură cu lucrurile a căror satisfacere este absolut necesară (abordările lui Mack şi Lansley, de exemplu). Aşa cum remarcă şi Viet-Wilson (1987), cele două tipuri de consensualitate sunt fie indirecte, pornind de la aprecierea subiectivă a unor niveluri de venit (income proxy method), fie directe, axându-se pe aprecierea satisfacerii nevoilor (deprivation indicator approach). Interesant este faptul că Piachaud plasează dezvoltările lui Townsend şi cele ulterioare ale lui Desai în cadrul abordărilor comportamentale ale sărăciei, ca distincte de sărăcia consensuală, în ciuda faptului că şi ele fac apel la judecăţile de valoare ale populaţie în stabilirea standardelor de sărăcie. Opţiunea este justificată de faptul că acestea nu sunt metode subiective „pure”, ci caută să relaţioneze metodele subiective cu cele axate pe înregistrarea veniturilor. Abordările comportamentale constituiau, astfel, pentru Piachaud un fel cale de mijloc între metodele consensuale şi cele tradiţionale de definire şi măsurare a sărăciei. Pe aceeaşi linie de mijloc se înscriu şi metoda cetăţeanului reprezentativ, ca şi versiunea acesteia propusă de Walker (1987). Dezvoltările de după 1990 din sfera deprivării relative, pe direcţia iniţiată de Townsend şi continuată de Mack şi Lansley, reprezintă şi ele modalităţi subiective de estimare a sărăciei, fiind, în 3 . general, etichetate ca măsuri ale sărăciei consensuale 3 Vezi termenul deprivare relativă în Dicţionarul de sărăcie on-line al ICCV (www.iccv.ro\romana\dictionar\dictionar.htm). 7 CÂT DE SĂRACI SUNT ROMÂNII 99 S-ar putea adăuga o altă metodă, dezvoltată ulterior articolului lui Piachaud, şi anume, cea a analizei satisfacţiei cu veniturile şi a autoetichetării ca sărac, promovată de Centrul de Politici Sociale a Universităţii din Antwerp, dar şi de ICCV prin standardul subiectiv de viaţă şi indicele sărăciei subiective. Să notăm, totuşi, că o astfel de metodă, deşi subiectivă, nu poate fi etichetată drept consensuală, fiind axată pe identificarea sentimentelor şi nu condiţiilor de deprivare/sărăcie. Astfel, măsurile subiective ale sărăciei care etichetează indivizii drept sărăci doar pe baza propriei lor declaraţii pot fi denumite măsuri subiective neconsensuale. Karel van der Bosch face o observaţie similară, arătând că eticheta de „subiectiv” în cazul metodelor consensuale „nu trebuie interpretată în sensul că propria sa evaluare decide dacă o gospodărie este săracă sau nu”, ci comparaţia cu pragurile de sărăcie calculate ca medie a pragurilor indicate de toate gospodăriile. De aceea, o etichetă mai adecvată ar putea fi cea de standarde intersubiective (van den Bosch, 1993, p. 14). La rândul meu, optez pentru o etichetare oarecum similară, în care definesc aprecierea resurselor la nivel individual drept subiectivă, dacă este realizată în funcţie de standardele şi preferinţele individului în cauză. Dacă însă standardele ţin cont de preferinţele întregii populaţii (sau, în general, de grupul de referinţă), atunci este vorba de o măsură consensuală. Prin contrast, confer atributul de abordări „normative” evaluărilor care clasifică indivizii în funcţie de standarde elaborate pe baza judecăţilor de valoare ale „experţilor”. Sintetizând, măsurile subiective şi consensuale ale sărăciei pot fi clasificate ca în tabelul nr. 1. Tabelul nr. 1 Metode subiective şi consensuale de măsurare a sărăciei Consensuale (intersubiective) Subiective neconsensuale ● Metoda indicatorilor de deprivare (relativă) „obiectivă”. ● Autoetichetarea ca sărac. ● Metoda CSP de măsurare a sărăciei subiective (CSP – ● Metoda indicatorului sărăciei Directe Antwerp). subiective (ICCV). ● Metoda cetăţeanului reprezentativ (variantele ● Metoda indicatorilor de Rainwater şi Walker). deprivare (relativă) „subiectivă”. ● Autoestimarea venitului minim necesar (LSPL) ● Metoda standardului subiectiv Indirecte ● Pragul de sărăcie Leyden (LPL). de viaţă (ICCV). ● Metoda cetăţeanului reprezentativ (varianta Vaughan). Principalul avantaj al metodelor subiective este legat de eliminarea arbitrariului judecăţilor experţilor. Aşa cum remarcă Goedhart şi ceilalţi (1977), experţii, ca şi politicienii, nu sunt cei mai indicaţi pentru stabilirea pragurilor de sărăcie (pornind de la experienţa lor personală); opţiunile lor fiind dependente de nivelul personal de venit, ei vor avea tendinţa de a subestima aceste niveluri. Analiza empirică a dovedit faptul că metodele subiective de estimare a sărăciei dau estimări ale numărului de săraci peste pragurile calculate prin metode tradiţionale. 100 BOGDAN VOICU 8 Autorii scandinavi care scriu despre metodele consensuale/subiective (Halleröd sau Stein Ringen, de exemplu) remarcă faptul că acestea constituie un mod de democratizare a modului de stabilire a pragurilor de sărăcie, utilizarea lor având avantajul de a atrage sustenabilitatea crescută a populaţiei pentru acest prag. În fine, estimările subiective ale sărăciei, în special cele dezvoltate în cadrul deprivării relative, rezolvă problema diferenţelor dintre sărăcia economică curentă (lipsa banilor, bunurilor) şi deprivarea acumulată (nesatisfacerea nevoilor un timp mai îndelungat), oferind un estimat al sărăciei, în general. Să notăm şi faptul că metodele subiective non-consensuale (cu excepţia metodei indicilor de deprivare subiectivă) prezintă avantajul unei măsurări mult simplificate a sărăciei, necesitând doar înregistrarea câtorva caracteristici pentru fiecare unitate (individ, familie, gospodărie) investigată, fiind mai simplu de aplicat decât complicatele bugete de familie. Aceeaşi observaţie este valabilă şi în cazul metodelor consensuale, exceptând, din nou, metoda indicilor de deprivare, care presupune utilizarea anchetei bazate pe un chestionar ce conţine o baterie amplă de itemi. Dezavantajele metodelor subiective sunt legate de dificultăţile de măsurare empirică a judecăţilor de valoare legate de sărăcie, chiar dacă sociologia a dezvoltat, în acest sens, în ultimele decenii instrumente care şi-au probat acurateţea. Se adaugă aici conservatorismul şi ataşamentul de metodele tradiţionale, după cum remarca Joop Hartog (1988). AUTOETICHETAREA CA SĂRAC/BOGAT Indivizii au reprezentări difuze asupra propriei situaţii, asupra poziţiilor sociale pe care le ocupă. Ei se definesc prin reprezentările pe care le au în legătură cu statusurile deţinute, cu situaţia materială, cu educaţia şi starea de sănătate, cu propriile opţiuni politice etc. Acestea pot sau nu să concorde cu evaluările observatorilor externi, însă sunt determinante pentru raportările la fenomenele şi procesele sociale, pentru modul de alegere şi decizie asupra acţiunilor strategice ale fiecărui actor în parte. Autoetichetarea ca sărac sau bogat, pe un continuum mai lung sau mai scurt, reprezintă o primă metodă de evaluare subiectivă a statusului material şi financiar, a resurselor materiale la care indivizii au acces. Folosită în numeroase studii, măsura permite comparaţii internaţionale, dar şi longitudinale. În primii ani de după 1989, în anchetele ce propuneau o înregistrare dihotomică a evaluării situaţiei materiale (sărac – bogat), aproximativ jumătate din 4 populaţia României se declara a fi săracă . În 1998, moment în care întrebarea a 5 fost reutilizată, procentul rămăsese acelaşi: 49,6% . Datele indică cu certitudine reprezentarea asupra exploziei sărăciei. Un sondaj al ICCV (Sărăcie, 1993), raporta că doar 31% dintre români declarau în 4 49,4% în 1991, 48,3% în octombrie 1992, 58,6% în martie 1993, 45,8% în iulie 1994 (sondaje ale ICCV: Sărăcie 1991, Opinii politice, 1992, Sărăcie, 1993, Sărăcie, 1994). 5 Politici sociale şi sărăcie subiectivă, 1998, ICCV şi Universitatea Bucureşti. 9 CÂT DE SĂRACI SUNT ROMÂNII 101 1993 că înainte de 1990 se considerau săraci. Aproape jumătate dintre cei ce declarau în 1993 că în timpul regimului comunist nu erau săraci se autoetichetau drept a fi săraci în perioada postcomunistă (tabelul nr. 2). În plus, procentul celor ce declarau că nivelul propriu de trai s-a deteriorat faţă de 1989 a crescut constat în primii ani postcomunişti, de la 36% în mai 1991 la 56% în mai 1992 şi 59% în septembrie 2003, stabilizându-se, ulterior, în jurul a 60% 6 (61% în iulie 2003) . Tabelul nr. 2 Reproducerea reprezentărilor privind resursele în România: 1990–1993 În prezent (1993), vă consideraţi sărac? Înainte de 1990 vă consideraţi sărac? Da Nu Nu ştiu / nu răspund Total DA 88% 12% 0,2% 100% NU 43% 57% 0,3% 100% Nu ştiu / nu răspund 100% 0,0% 0,0% 100% Total 57% 43% 0,3% 100% Sursa: Sărăcie 1993, ICCV, martie 1993. Testul hi pătrat indică asocieri semnificative (p , 2001. 28. Voicu, Bogdan, Resurse, valori si strategii de viaţă. Spaţii sociale de alegere in tranziţie, teză de doctorat, Universitatea din Bucureşti, 2004. 29. Voicu, Mălina, Etichetarea (ca sărac), în ICCV – Dicţionar de sărăcie, , 2003c. 30. Walker, Robert, Consensual Approaches to Definitions of Poverty: Towards an Alternative Methodology, „Journal of Social Policy”, 16 (2), 213–226, 1987. 31. Whelan, Brendan J., Non-monetary indicators of poverty, în Jos Berghman şi Bea Cantillon, editori, The European Face of Social Security. Essays in honour of Herman Deleek, Avebury, 24–42, 1993. 32. Zamfir, Cătălin, coordonator, Dimensiuni ale sărăciei: România 1994, Editura Expert, Bucureşti, 1995. ubjective and consensual poverty have a long history of debates over their meanings and measuring. In this paper I try to S contribute to the debate with some data collected in Romania, between 1990 and 2005. After re-viewing the bulk of literature, I start presenting the data, mainly in longitudinal perspective, but also, where information is available, in comparative, pan-European streams. I argue that both at individual and aggregate (country) level there is a close connection between “objective” measures of richness/welfare/poverty and the subjective and consensual ones. I also argue, in the end, using Romanian case, that the various subjective measures are explained by two interrelated “satisfactions”: the one with the accumulated wealth and the one with the current accumulation. Basically, I suggest, the various measures of subjective and consensual individual wealth may be interchanged, depending on their availability within the databases. 